Zheng Shuang

**Zheng Shuang** (; Shenyang, Liaoning, Txina, 1991ko abuztuaren 22a) erretiratutako aktorea eta abeslaria da.

## Bizitza 
Zheng Chenghuaren alaba da. 2011n "Beijing Film Academy"-n graduatu zen, ingelesez erraztasunez hitz egiten du.

2018ko abuztuan Zhang Heng ekoizlearekin harremana zuela jakinarazi zuen, baina 2019ko abenduan bukatu zela jakinarazi zuten.

### Eztabaidak 
2021eko urtarrilaren 18an Zhang Heng-ek jakinarazi zuen Ameriketako Estatu Batuetan urtebete baino gehiago zegoela bizitzen eta Zheng Shuangekin izandako bi seme-alabak zaintzen, ama subrogatuen bidez Estatu Batuetan jaio zirenak (Txinan ilegaltzat jotzen zen ekintza), mutikoa 2019ko abenduaren 19an Coloradon eta neskatoa 2020ko urtarrilaren 4an Nevadan. Zhang Hengek argudiatu zuen, banandu ostean, Zheng Shuangek abandonatu egin zituela eta ez zituela sinatu nahi Txinara bidaiatzea ahalbidetuko zieten legezko dokumentuak, Shuangek haurrak adopzioan ematea nahi zuela ere argudiatu zuen. Bestalde, Zheng Shuangek esan zuen Zheng Hengek engainatu egin zuela, eta horrexegatik itzuli zela Txinara.

Gertatutakoa zela eta, egitear zituen hainbat lan, marka eta proiektu askok bertan behera utzi zuten bere kontratua, besteak beste, Prada, Beijing TV (parte hartzen zuen edozein lan bertan behera utzi zuen) eta Huading Awards sariak (2016an eta 2014an eman zizkioten sariak baliogabetu zituzten). Bestalde, Txinako Irrati eta Telebista Administrazio Nazionalak (NRTA) bere zerrenda beltzean sartu zuen ofizialki, esanez bere seme-alaben subrogazioarekin eta ondorengo abandonuarekin lotutako legez kanpoko ekintzek moral publikoa urratzen zutela, eta hortaz, ez ziotela aukerarik eta plataformarik eskainiko. CCTV News estatuko telebista katearen abisu zorrotza ere jaso zuen bere ekintzengatik. Halaber, Txinako Telebistako Artisten Elkarteko (CTAA) etika-batzordeak gaitzespen bat idatzi zuen, artistek publikoari eredu ona ematearen garrantzia azpimarratuta.

### Ibilbidea 
2016tik "Zheng Shuang Studio" agentziako kidea da, lehenago "ee-Media" agentziako kidea izan zen 2009tik 2015era.

"Southern Metropolis Daily"-k 90eko hamarkadaz geroztiko belaunaldiko 4 Dan emakume aktoretzat hartzen du, Yang Zi, Guan Xiaotong eta Zhou Dongyurekin batera.

2009ko abuztuaren 8an egin zuen debuta telebistan, *Meteor Shower* telesaileko talde nagusiarekin bat egin zuenean, non Chu Yuxun pertsonaia antzeztu zuen, telesailaren bukaerara arte, hau da, 2010eko abuztuaren 30era arte.

Urte bereko abuztuaren 15ean agertu zen lehen aldiz gonbidatu gisa *Happy Camp* saioan *"Let’s Go Watch Meteor Shower*" atalean Hans Zhang, Yu Haoming, Wei Chen eta Zhu Zixiao aktoreekin. 2010eko otsailaren 23an berriz agertu zen saioan "*Let’s Go Watch Meteor* *Shower"* atalean Spring Festival bitartean. Azkenean, 2015eko maiatzaren 23an, "*Jing Boran with Divas Hit the Road Crew"* atalean hartu zuen parte, Jing Boran, Yang Yang eta Ivy Chenekin batera.

2011n, *Secret History of Empress Wu* serieko zerrenda nagusira batu zen, eta Taiping printzesaren papera egin zuen helduaroan. Xu Huangli aktoreak eman zion bizitza Taiping printzesari gaztetan.

2012ko martxoan, *Secret History of Princess Taiping* serieko zerrenda nagusira batu zen, eta Taiping eta Andingsi printzesa pertsonaia izan zen gaztetan.

2014an, *Swords of Legends* telesaileko aktore nagusiarekin bat egin zuen, eta Xiang Ling pertsonaia antzeztu zuen, giza itxura zuen azeri demonioa. Tusuk (Li Yifeng) salbatu zuen gaztea zenean, eta bere abenturetan jarraitnu zuen esker ona adierazteko, gurasoen bila zebilen bitartean.

2015eko otsailaren 15ean, *Love Weaves Through a Millennium* telesaileko aktore nagusiarekin bat egin zuen , eta bertan Lin Xiangxiang aktorearen papera egin zuen, Gong Ming-ekin (Jing Boran) maitemindu zena, eta gura barik, Txina zaharretik etorkizunera 2.000 urte bidaiatu zuen funtzionario inperiala, telesailaren bukaerara arte, martxoaren 23an. Hego Koreako ''"Queen In-hyun's Man"* izeneko telesailaren bertsio txinatarra zen telesail hori, eta Ji Hyun-woo eta Yoo In-na aktoreak izan zituen protagonista 2012. urtean.

Urte horretan bertan, *Destined to Love You'' telesailean agerraldi berezi bat egin zuen, non Xiao Hanen pertsonaia izan zen, hilketa saiakera batean harrapatuta geratu zen eta Ouyang Feik (Shaun tam) bere bizitza salbatu zuen negozio-gizon aberats baten alaba jentil eta ulerkorra.

Wen Bing'er, Wen Ruyiren iloba (Li Tengjing) eta minusbaliotasun bat zuen doktore baten papera egin zuen *The Four* izeneko telesailean.

Urte bereko apirilaren 25ean *Divas Hit the Road* saioaren bigarren denboraldiko zerrendara batu zen eta bertan Yang Yang, Jing Boran, Ivy Chen, Ning Jing, Mao Amin eta Xu Qingekin batera jardun zuen, 2015eko uztailaren 4an denboraldia bukatu arte.  

2016ko otsailaren 1ean, *Chronicle of Life* telesaileko aktore nagusiekin elkartu zen, eta Wei Linlang, Kangxi enperadorearen benetako amodioa (Hawick Lau) interpretatu zuen, urte bereko otsailaren 23ra arte.

Urte bereko otsailaren 17an, *The Three Heroes and Five Gallants* telesaileko talde nagusiarekin bat egin zuen, non Ding Yuehua pertsonaia interpretatu zuen, ezpata zeraman borrokalari bikaina eta gero Zhan Zhaoren (Yan Yikuan) emaztea izan zena.

Urte bereko abuztuaren 22an, *Love O2O* (*A Smile is Beautiful* izenez ere ezaguna) telesaileko talde nagusiarekin bat egin zuen, eta Wei Bei Bei pertsonaia,  Qing Unibertsitateko 2. mailako informatika-ikasle polit, distiratsu eta adimentsua, antzeztu zuen. Xiao Nai-rekin (Yang Yang) maitemindu zen eta urte bereko irailaren 30era arte jardun zuen, telesaila bukatu arte.

2017ko ekainaren 11n, Rush to the Dead Summer (''Love 'til the End of Summer"* izenez ere ezaguna) telesaileko talde nagusira batu zen, non Li Xia pertsonaia interpretatu zuen, marraztea maite zuen neska puru, atsegin eta zintzoa, eta Fu Xiaosirekin (Chen Xuedong) zuen harremanari aurre egin behar izan zion.

2018an, *My Story for You'' telesaileko talde nagusiarekin bat egin zuen, non Li Muzi, gazte atsegina, eta familia militar aberats bateko alaba bakarra interpretatu zuen, telesaila urte hartan bertan bukatu zen arte.

Urte bereko azaroaren 12an, Hi, I'm Saori telesaileko pertsonaia nagusia izan zen. Saori gaztea robot bat zen, eta, etorkizunera bidaiatu ostean, Su Dahao (God Itthipat Thanit) izar ospetsuaren umezain bihurtu zen. Telesaila bukatu arte, urte bereko azaroaren 30ean.

2019ko uztailaren 1ean, *River Flows To You* (lehenago *"Cry Me a Sad River"* izenez ezagutzen zena) telesaileko talde nagusira batu zen. Bertan, Yi Yao, bere haurtzaroko laguna zen Qi Ming-ekin (Ma Tianyu) maitemindua zegoen neska gazte bat antzeztu zuen.

2019ko martxoaren 24an, *Youth Fight* (Fighting Youth izenez ere ezaguna) telesaileko talde nagusira elkartu zen. Bertan, graduatu ostean moda-aldizkari bateko editore bihurtu zen neska gazte alaia, Xiang Zhen izenekoa izan zen, urte bereko apirilaren 12an telesaila bukatu zen arte.

Urte bereko irailaren bukaeran iragarri zuten *Endless Sky Lanterns* telesailean agertzekoa zela.

2021ean *Secret Keepers* ("*Masked*" izenez ere ezaguna) telesaileko aktore nagusietako bat izatea espero zen. Bertan Su Jiaman interpretatzekoa zen, baina bere eskandalua zela eta, bertan behera utzi zituzten entretenimenduarekin lotutako lan guztiak.

Urte horretan bertan, *Jade Lovers* telesailean ere agertzea espero zen, eta Shen Chenxi interpretatuko zuela, porrot egin ostean familia hondamendian zegoen  handiki ohi baten alaba.

Era berean, A *Chinese Ghost Story* seriearen zerrenda nagusian Nie Xiaoqian interpretatzekoa zen. Urte bereko martxoan iragarri zuten jada ez zela telesailean agertuko eta bere aurpegia digitalki ezabatuko zutela.

## Filmografia 
### Telebistako serieak 
### Filmak 
### Barietate-saioak 
### Iragarkiak 
### Endorsoak 
### Aldizkariak / argazki-saioak 
### Ekitaldiak 
## Enbaxadorea 
2019ko abenduan, Nazio Batuen Klima Aldaketari buruzko Konferentzian (COP25), Madrilen, Txinako gazteen ordezkari gisa hitz egin zuen "Youth4Climate" ekimenerako.

## Diskografia 
### Singleak 
### Beste batzuk 
## Ongintza 
2020ko apirilean, Huang Xuan, Wei Daxun eta Liu Wen modeloekin batera, Dazzle Fashion-en "LOVE CREATES" gerezi-lorezko kamiseten sustapenean parte hartu zuen. Diru hori Wuhan & University Unibertsitateko Medikuntza eta Odontologia Fakultateari emateko zen.

## Sariak eta izendapenak 
2021eko urtarrilean, Huading sariak iragarri zuen izandako eskandaluarengatik kenduko zizkiola, 2016ko *The Cage of Love-*n egindako lanarengatik emandako *emakumezko aktore onenaren (Revolutionary-Era Drama)* eta *telebistako* *emakumezko aktore onenaren* sariak 2016ko Huading sarietan 2016ko *The Cage of Love-* n egindako lanarengatik eta 13. Huading sariak *Swords of Legends* lanarengatik. 

## Erreferentziak 
## Kanpo estekak 
* 
* Actress | Zheng Shuang (郑爽)
* Zheng Shuang - 郑爽 - Rakuten Viki